सडक छेउका होटल–रेष्टुरेण्टमा आउने ग्राहकहरू सामान्यतया एक पटक मात्र खान आउने र उक्त खानाबाट कुनै खराबी भए उजुरी गर्ने प्रक्रिया झ्ञ्झ्टिलो हुने भएकोले व्यवसायीले खाद्य स्वच्छतामा बेवास्ता गर्ने गरेका छन्। यो बेवास्तालाई बुझेर खाद्य प्रविधि तथा गुण नियन्त्रण विभागले मुग्लिन–नारायणगढ क्षेत्रबाट होटलको वर्गीकरण र स्टिकर वितरण शुरू गरेको हो। वर्गीकरण गरिएका होटलको प्रभावकारी अनुगमन भएन भने चाहिं विभागले टाँसेको हरियो स्टिकर फोहोर खाना बेच्न छुट दिने लाइसेन्स हुनेछ।
